খাদ্য প্রক্রিয়াকরণ মন্ত্রকের রিপোর্ট অনুযায়ী, স্ন্যাক্স ফুড ইন্ডাস্ট্রিতে এই মুহূর্তে বিনিয়োগ ১০০ বিলিয়ন টাকা। এক হাজারের ওপর স্ন্যাক্সস আইটেম বিক্রি হয় ভারতে। গত তিন বছরে স্ন্যাক্স ইন্ডাস্ট্রি ১০ শতাংশ বেড়েছে। হলদিরামস এবং আনন্দ ছাড়াও এখন বাজার দাপাচ্ছে নমকিন, পাকুমানিয়া এবং ইন্দুবেন খাকরওয়ালে। ‘পাজেল স্ন্যকস’ নিয়েও বড় পরিকল্পনা রয়েছে ‘এক্সপেডাইট ফুড’এর। নতুন ব্যবসার জন্য জমির ব্যবস্থাও করা হচ্ছে। ‘সেলসের দিক থেকে বলতে পারি আমাদের একটা টার্গেট আছে। টার্গেটে পৌঁছাতে দিন-রাত কাজ করছি আমরা। ভারতের শহরতলিগুলিতে কীভাবে ব্র্যান্ড প্রতিষ্ঠা করা যায় তার জন্য বাজার বিশেষজ্ঞদের পরামর্শ নিচ্ছি। তারপর ধীরে ধীরে বড় বড় শহরগুলির দিকে পা বাড়াবো’, ভবিষ্যৎ পরিকল্পনার কথা জানালেন অভিনব।